hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu pt hu hu hu hu hu hu hu hu hu hu hu hu en hu hu hu hu hu hu hu hu hu en en sk hu en en hu hu hu hu hu hu hu en en hu hu hu hu hu hu hu hu
Kényes téma: a külön bulizás - atol-tamas.hu
Javában tombol a nyár, a fesztiválok és a féktelen éjszakák időszaka. A fiatal pároknál gyakran felmerül a külön bulizásból eredő nézeteltérés. Megengedhető? Igen, vagy nem? Mi a véleménye?
A konfliktusokat kirobbantó aggályokat érdemes nemek szerint elkülöníteni. Nézzünk néhányat azok közül, amiket gyakran hallok párterápiákon:
“…egyértelműen nem miattam sminkeli magát”
“…csak azért megy, hogy nézegesse a csajokat a haverjaival!”
“…miért a legszexibb ruhájában kell mennie?!”
“…olyankor mindig elfelejt felhívni!”
“…nem értem, én miért nem mehetek?”
“…rossz hatással vannak rá az ismerősei”
“…rá fognak nyomulni a férfiak”
“…félek, hogy összekeveredik valakivel”
“…hogy néz ki, hogy én maradok itthon a gyerekkel?”
A közös nevező a bizalmatlanság, és a féltékenység.  Úgy tűnik, a nőket leginkább az zavarja, hogy a férfiak kikerülnek a hatáskörükből(főleg érzelmileg), míg a férfiak féltése abból indul ki, hogy párjuk nem csak nekik akar tetszeni.  Az internet tele van a bizalomról prédikáló írásokkal, de esetünkben nem hiszem, hogy pusztán bizalommal orvosolható lenne az a pokoli érzés, amin keresztül mennek a felek egy ilyen szituációban.
Ez a fajta féltékenység –amennyiben a hétköznapokban nincs jelen‒ teljesen normális, evolúciós eredetű. Nem gondolom, hogy felróható bármelyik félnek is, ha megtörik egy ilyen mélységből érkező féltés alatt. Tapasztalatom szerint a külön bulizás csak szigorúan lefektetett keretek között működhet: meg lehet egyezni hívásban-üzenetben, helyszínben, öltözékben, a hazatérés idejében stb. Őszintén le kell kommunikálnia a pár tagjainak egymással, hogy kiben milyen félelmek vannak! Nincs egységes séma, mindenkiben máshol van a határ. Ha szeretik és tisztelik egymást, akkor fontosabb lesz a kompromisszum megtalálása, mint a saját érdek erőltetése. Ha nem, az jelzés értékű…
Az azonos neműekkel való kapcsolattartás nőknek, férfiaknak egyaránt szükséges és fontos. Nem lehet tiltani! Azonban a módjára érdemes ügyelni; például egyértelműen megállapítható, hogy a legtöbb konfliktust a diszkók látogatása szüli, ahol a szabadnak tűnő nőkre férfiak nyomulnak, ahol a férfiak illuminált állapotban könnyebben elcsábulnak, s ahol a kontroll elvesztése már-már követelmény. Szinte lehetetlen ilyen körülmények között egy keretet tartani. Be kell látni, hogy a barátokkal való kapcsolattartásra nem a legmegfelelőbb helyszín, viszont nem is az egyetlen lehetőség! A konfliktusok zöme pusztán a helyszín megválasztásával már könnyen elkerülhető.
ÁTOL TAMÁS viselkedés- és kommunikációkutató, Rendelő: Székesfehérvár, Marcali
Időpont kérése: +36-70-517-5722, atoltamas@gmail.com
Megtaláltok itt is (klikk)
Az anyaság másik oldala
Nyerő páros – hazugságelemzés (videó)
5 őrült termék a szép arcért. Te megvennéd? (videó)
Válás – a gyermekek védelmével, védelmében (videó)
Te mersz róla beszélni a gyerekeddel? (videó)
Mi van a szoknya alatt? (videó)
Bogi vs. Dorci – Exatlon elemzés
Tapsoljuk meg a munkanélkülieket is!
Mit kezdjek a gyerekemmel otthon?
Mit tanít magunkról egy világjárvány?
Vedd komolyan ezeket a tüneteket! – A krónikus stressz korunk tömeggyilkosa
Ez a legveszélyesebb a gyermekedre…
© Copyright 2017. Átol Tamás.
atol-tamas.hu © Minden jog fenntartva.